“O`zbekneftgaz”: “Arslon” gazni kompleks tayyorlash qurilmasidan “O`ztransgaz” AJ magistral gaz quvurigacha 17 km uzunlikdagi yangi gaz quvuri o`rnatildi (Foto)

“O`zbekneftgaz” AJ Boshqaruvi raisining topshirig`iga asosan, “2017–2021 yillarda uglevodorod xomashyosi qazib chiqarishni ko`paytirish Dasturi” doirasida tabiiy gaz va gaz kondensati qazib chiqarish hajmini oshirish maqsadida sohada keng ko`lamli ishlar amalga oshirilmoqda.
Xususan, Ustyurt gaz qazib chiqarish boshqarmasiga qarashli “Quyi Surgil”, “Araliq” va “G`arbiy Quyi Surgil” kabi istiqbolli konlar hisobiga tabiiy gaz qazib chiqarish hajmi ortishini inoabatga olib, “Arslon” gazni kompleks tayyorlash qurilmasidan “O`ztransgaz” AJ magistral gaz quvurlarigacha bo`lgan oraliqda qo`shimcha tovar gaz quvurini kengaytirish ehtiyoji paydo bo`ldi.
Shu sababli, Bosh pudratchi “ERIELL Oilfield Services Middle East DMCC” kompaniyasi bilan hamkorlikda “Arslon” gazni kompleks tayyorlash qurilmasidan “O`ztransgaz” AJ magistral gaz quvurlariga tozalangan tabiiy gaz uzatish quvurlarining gaz o`tkazish quvvatlari oshirildi.
“2017–2021 yillarda uglevodorod xomashyosi qazib chiqarishni ko`paytirish Dastur” doirasida loyihalashtirilgan 17 km uzunlikdagi diametri 530 mm li gaz quvuri va gaz quvurini suyuqliklar va mexanik aralashmalardan tozalash uchun porshen yuborish – qabul qilish qurilmalari hamda gaz sarfini o`lchash qatorlari qurib, ishga tushirildi.
Ushbu gaz quvurini ishga tushirilishi natijasida “Arslon” gazni kompleks tozalash qurilmasidan “Buxoro – Ural” magistral gaz quvurning gaz o`tkazish quvvatini oshirish bilan quvurlarda gaz bosimlari farqining o`sishi, ya`ni gidravlik qarshiliklar oldi olinishi hamda “Uztransgaz” AJ magistral gaz quvurlariga past bosimda etkazib berish evaziga kunlik 200 ming kub metr tabiiy gaz qazib chiqarish hajmi ko`payishiga erishildi.
Bundan tashqari, bosimlar farqi kamayishi natijasida Ustyurt regionidan qazib olinayotgan gaz xajmlarini transportirovka qilish tizimini barqarorligi hamda “O`ztransgaz” va Ustyurt gaz kimyo majmuasiga uzatiladigan tabiiy gaz sifat ko`rsatkichlarini yaxshilanishi erishildi.
Ma`lumot uchun: “Arslon” koni Qaraqalpog`iston Respublikasi, Mo`ynoq tumani xududida joylashgan bo`lib, 2015 yilda ishga tushirilgan.